Vi havde en skøn ferie i lejligheden og nød det lokale miljø på torvet, hvor der er et glimrende supermarked og en hyggelig café.
Hvis man går forbi supermarkedet, ud af torvet mod syd-øst og krydser to små broer, kommer man på nogle minutter til Campo Santa Maria Formosa, der er et lidt større torv med en dejlig brise fra den kanal, det støder op til. Der er flere hyggelige restauranter, en grønsagsbod og om aftenen en hyggelig saxofonist.